नम्बर १ बार्टी विम्बल्डनको सेमिफाइनलमा
विश्व नम्बर १ खेलाडी एस्ली बार्टीले मंगलबार पहिलोपल्ट विम्बल्डनको सेमिफाइनल यात्रा तय गरेकी छिन् । उनले यसका लागि एज्ला टोमलिजानोभिचलाई ६–१ र ६–३ ले हराइन् ।
लन्डन — विश्व नम्बर १ खेलाडी एस्ली बार्टीले मंगलबार पहिलोपल्ट विम्बल्डनको सेमिफाइनल यात्रा तय गरेकी छिन् । उनले यसका लागि एज्ला टोमलिजानोभिचलाई ६–१ र ६–३ ले हराइन् ।अब बार्टीले अन्तिम चारमा एन्जेलेक केरबेरको सामना गर्ने छिन् । सन् २०१८ को विम्बल्डन विजेता केरबेरले अर्को खेलमा क्यारोनिल मुचोभालाई ६–२ र ६–३ ले पराजित गरिन् ।सेमिफाइनल पुगेका अन्य दुई खेलाडीमा आरयेना सबलेन्का र क्यारोलिन पिलस्कोभा रहे । पुरुषतर्फ विश्व नम्बर १ नोभाक जोकोभिच र रोजर फेडेररले क्वाटरफाइनल यात्रा निश्चित गरेका छन् । 